Dogodio se nesporazum!
Krivi me žena koja mi godinama nije plaćala!
-Ne smijete joj vjerovati! -Nisam ja sudac, dušo.
Možete li prenijeti poruku?
Alfieju Barrowu. Radi za novu ledi Penwood u vili Penwood.
Tvom prijatelju s posla ili ikomu tko bi se založio za tebe
najvjerojatnije nitko ne bi vjerovao.
Ali ako to dozna dama koja me poslala da te uhitim,
učinit će sve da potpuno uništi svakoga tko bi te branio.
Mogu ja poslati po koga god želiš.
Ali znaj kakvom ih riziku izlažeš.
Imate pravo.
Uzmi deku.
Ako te osude,
dobit ćeš doživotnu. U najboljem slučaju.
Dragi plemenitaši,
imate čast primiti velikodušni poziv od Njezinog Veličanstva
na događaj sezone.
To će biti, kao i svaki bal vaše kraljice,
najveličanstvenija večer u godini.
Spektakularna, glamurozna, ugodna. Znate kako to već ide.
Dolazak je obvezan i uložite truda u stil.
Odsutnost bez valjana razloga neće proći nezapaženo.
Bar neka nada za ovu sezonu.
Ali mi smo u koroti
pa nas neće očekivati na kraljičinom balu.
-Oprosti. Samo sam htjela… -Naravno. Drago mi je što ne idemo.
Izbjegavanje događaja Johnu i meni bila je omiljena aktivnost.
I, da.
Obavještavam vas da je ovaj bal u čast ledi Agathe Danbury.
Odlučila je otići iz Londona…
nekamo drugamo.
Nije li to blaga uvreda ledi Danbury?
Ovaj dio teksta tako je sitan
da ga jedva čitam.
Kraljica više nema Whistledownicu za suparnicu
pa se možda okomila na nekog drugog.
Znaš li ti što, Rae?
O ledi Danbury i kraljici?
Doista ne znam.
Ne.
Naravno da ne znaš.
Rae je dobra domaćica. Iako ti nedostaje Varley…
Da mi nedostaje Varley? Odakle ti takva čudna pomisao?
I ne razmišljam o njoj.
Svako sam jutro razmišljao o odlasku.
Sve do danas.
Udovica je bila dobre volje kad se probudila.
Zato što je sinoć dala uhititi bivšu sluškinju,
a upravo u ovom času
lord Stotter iza ovih vrata možda prosi gđicu Li.
Hoću!
Moja buduća suprugo.
Vidimo se uskoro. Uz malo sreće, i svaki dan poslije toga.
Ovo će biti udaja sezone!
-Gle prsten! -Česti…
Moraš početi planirati haljinu za kraljičin bal.
To je savršena prilika za objavu zaruka!
Kamo ideš, mama?
Pa u zatvor!
Zar ne znaš? Čujem da si pomogla mami da nađe Sophie.
Rosamund!
Dala si uhititi Sophie?
Lopov mora biti priveden pravdi.
Sophie nije ništa ukrala! Uvijek nam je bila samo dobra!
Da o tome više nisam čula.
Uskoro se vraćam.
Bravo, Rosamund.
Zar mi nećeš čestitati?
Čestitam, sestro.
-Gdje je? -Ja sam kriva.
Mislila sam da je okrala ledi Penwood i pomogla sam joj da je nađe.
Ali gđica Posy jasno je rekla da sam pogriješila.
Ta Sophie radila je u ovoj kući kad je udovica Penwood ovdje živjela.
Ali ima li obitelj?
Manje riječi, molim. Znam s kim trebamo razgovarati.
Je li to automatizirani ražanj?
Ovo dvoje mora hitno s tobom razgovarati.
Neka ti Hyacinth pokaže zbirku vrpca.
-Nedavno ih je nekoliko dodala. -Nije osobita.
Odgodio bih povratak na Eton da malo budem s tobom, Fran.
Ne! Molim te, nemoj.
Svima sam vam zahvalna na potpori i pažnji.
Vaša bi sestra htjela da se ponašamo normalno.
Bar neko vrijeme.
Da. Hvala.
Možda da razgovaramo o nekom drugom.
-Kako si ti, majko? -Kako je tvoj prijatelj, lord Anderson?
Lord Anderson? Pa, on…
Majko! Moramo razgovarati o Sophie.
-Oprostite što prekidam. -Francesca…
Bila osobita ili ne, zanima me ta zbirka vrpci. Idemo.
I ti, Gregory.
Pitao si je?
-Što? -Koga?
-Ne! Već je bila otišla. -Znaš li gdje je?
-Pardon. -O komu je riječ?
O Sophie. Otišla je u Ameriku. Jurio sam na brod.
Odlazila su dva. Nisam je mogao naći.
Jurio si za njom do luke?
-Što se zbiva? -Vaš brat voli vašu sluškinju.
Ali otišla je usred noći bez pozdrava.
Milostiva…
-Molim? -Ne piši o tome.
-Nisam ledi Whistledown. -Ne mogu je pustiti!
Kako da unajmim brod? Ako je tek otišla, možda je sustignem.
-Bit će u redu. -Mir.
Možete li na trenutak utihnuti?
Molim vas.
Hazel vam mora nešto reći.
Oprostite što prekidam.
Ali imam dobru i lošu vijest.
Dobra je vijest to da g. Bridgerton neće trebati brod.
Netko ti je došao.
Zdravo, Sophie. Nepristojna si!
Budi zahvalna što ti dama dolazi na ovako nepoželjno mjesto.
Osobito zato što sam ti došla pomoći.
-Pomoći? -Da. Bit ću velikodušna.
Možeš izbjeći suđenje,
javno poniženje
i moguću štetu koju bi nanijela Bridgertonima.
Kako?
Tako da priznaš.
Naravno.
Svima bi bilo mnogo lakše
da priznaš da si se lažno predstavljala i da si me okrala.
-Nisam! -Jesi.
Ti si meni sve ukrala.
Ne dam ti još ono malo što imam da ti olakšam život!
Oduvijek si donosila loše odluke.
Sad ćeš bar dobiti što zaslužuješ.
Straža! Završila sam.
Nećeš dobro proći.
Bez svjedoka da govore u vašu korist,
a temeljem svjedočanstva pod prisegom udove Penwood…
Molim vas…
Gđice Baek, podsjećam vas da nemate riječ.
Nemam izbora i moram vas osuditi…
Suče! Molim da smjesta oslobodite ovu ženu!
-Što je ovo? -Tko ste vi, gospodine?
Benedict Bridgerton, sin pokojnog vikonta Bridgertona
i brat vikonta Anthonyja Bridgertona.
I brat vojvode od Hastingsa.
G. Bridgerton je drugi sin. Djevojka je optužena da je okrala groficu.
Kaljate mi čast zbog kopča za cipele?
Zacijelo su bile dragocjene.
Suče, gđica Baek već mjesecima radi kod mene i tvrdimo,
sudeći po njezinom karakteru, da su optužbe neutemeljene.
-Nisu! -Imate li ikakav dokaz?
Molim vas da budete pristojni
i ponašate se dostojanstveno, u skladu sa svojim rangom.
Ledi Penwood,
ako ova obitelj želi platiti kopče za cipele,
biste li povukli optužbe protiv gđice Baek?
Rado ćemo platiti.
To neće biti dovoljno
jer je optužena i za to da se predstavljala kao dama,
dama u srebrnoj haljini na balu pod krinkama
udove ledi Bridgerton.
Dobit ću pravdu!
Trebamo vremena za obranu!
Kako je možete obraniti kad je pomutila g. Bridgertonu um time što ga je zavela?
Nisam!
-Kako se usuđujete reći da je moj sin… -Mir u sudnici!
Suče, osigurat ćemo gđici Baek odvjetnika.
A dotad me, molim vas, spasite od neprilika.
Moja je sluškinja i ne mogu bez njezinih usluga.
Preklinjem vas da mi pomognete.
Možete li je pustiti pod moju pasku do izlaska pred sud?
Bili bismo zahvalni da udovoljite mojoj sirotoj majci.
Puštam je uz jamčevinu
pod uvjetom da ne izlazi iz kućanstva Bridgerton.
A vi jamčite da neće izaći odatle.
Ali ako smijem predložiti, razgovarajte jedni s drugima.
Ako sami ne postignete dogovor,
sastat ćemo se za tjedan dana da odlučimo o sudbini gđice Baek.
Neće biti dogovora.
-Ide u zatvor. -To ćemo još vidjeti.
Što će kraljica reći na to da ste skrivali zločinku,
kojoj ste dopustili da se uzdigne iznad svoje klase i zavede vam sina?
Zar će vam dopustiti da ostanete u društvu?
Da saznamo?
Od srca vam hvala.
Zahvalna sam vam, ali ovo zaista niste trebali.
Dosta toga. Zašto nam nisi javila?
Pozornik ti nije dao?
Ne. Mislila sam da sam vas uspješno odbila od sebe.
Pobjegla sam jer vas nisam htjela opterećivati.
Dobro da smo saznali.
Mnogima je stalo do tebe, Sophie. Nadam se da to shvaćaš.
Ali muke nisu gotove. Ako udova ledi Penwood
ne pobijedi na sudu, pokušat će pridobiti javnost.
Ako kraljica sazna za vašu vezu, mogao bi izbiti tako velik skandal
da ni odlazak na selo ne bi spriječio štetu
koju bi to nanijelo sestrama. Nema jednostavnog rješenja.
Ali drago mi je što si na sigurnom s nama. Dobro došla kući.
Tvoja je soba spremna, ali reci nam ako smo išta zaboravili.
Ne shvaćam. Moja je soba u odajama za poslugu.
Više nije!
Ledi Bridgerton rekla je da ćeš biti naša gošća
dok se to sa suđenjem ne smiri.
Ili dok ne ozakoniš vezu s g. Bridgertonom.
-Zašto nisi rekla? -Nisu u vezi, Hazel.
Ali ledi Bridgerton je dala do znanja da njezin sin ne smije
prijeći hodnik do tvoje sobe, ni ti do njegove.
-Naravno. -Ja vidim sve.
Hodi, Hazel.
Koliko već znaš?
Sinoć sam našao tvoju ogrlicu u svojoj sobi.
Dama u srebrnom imala je isti ovakav privjesak.
Nisam ti htjela lagati. Samo…
Ne bih podnijela tvoje razočaranje
kad bi saznao da žena koju toliko tražiš
nije neka divna mlada dama, nego…
da sam to ja.
Daleko od toga da sam razočaran sada kad znam da si to bila ti.
Velik sam dio života znao biti usamljen u sobi punoj ljudi.
Na onom sam se balu zaljubio jer si ti…
vidjela mene.
Jednostavno, mene.
Kakav bih to bio da te vidim samo kao damu u srebrnom?
Pa ipak,
sve ovo vrijeme nisi vjerovala da bih mogao prihvatiti istinu.
Možda me ne voliš onako kako sam mislio da me voliš.
Benedicte…
Oprostite, gđa Wilson poslala me da pazim da ste oboje u svojim sobama.
Ionako idem prileći.
Nadamo se da će Sophie bar izbjeći zatvor.
Nerado ovo tražim od tebe tako blizu odlaska,
ali kad bi svijet bio savršen,
kraljičin blagoslov njihovog braka sve bi nas zaštitio od skandala.
Situacija je zaista kao iz priče.
Sluškinja, zaljubljeni gospodin.
Možda takvu priču Veličanstvo ne bi prihvatilo.
Kraljica je mnogo uložila u okladu da će se Benedict ove sezone oženiti.
Nije baš vjerojatno, ali rado ću pokušati.
I mislim da joj je otac bio plemić.
-Ide li nam to iole na ruku? -Ne ako je majka bila sluškinja.
Čak i da Sophie nisu i samu gurnuli u položaj sluškinje,
društvo nikad ne bi prihvatilo to da se gospodin oženi nezakonitim djetetom.
U najboljem slučaju mogu se nadati da će se tiho povući na selo.
Mogu odgoditi putovanje. Ostat ću i ako izbije ikakav skandal…
Agatha, ne.
Ovo je tvoj trenutak.
Hvala što ćeš razgovarati s kraljicom, ali ovo ne.
Moraš ići.
Violet Bridgerton…
Nedostajat ćeš mi.
I ti ćeš meni nedostajati. Jako.
-Mogu li pomoći, gđice Baek? -Zovi me Sophie, Johne.
Je li me itko trebao?
Ne, mislim da nije.
Zgodan si večeras, Johne.
Ti to ozbiljno?
Naravno.
Jer nisam bio siguran zanimam li te.
-Pa kad te bije određen glas. -Prije nego što sam upoznao tebe.
Mislila sam…
I ja sam smišljao kako da se tebi uvučem u sobu.
-Bila sam bijesna što me nisi prepoznao. -Znam!
-Oprosti. -Prvo sam bila bijesna.
Ali onda sam shvatila da to nije važno.
Pokazao si mi golemu ljubav.
Takvu već odavno nisam osjetila.
I nisam mogla povjerovati u nju.
Otac je bio jedini u životu u čiju sam ljubav bila sigurna.
Bio je šesti grof od Penwooda.
Richard Gun.
Obećao je da će se uvijek skrbiti za mene i ja sam u to vjerovala.
Vjerovala sam u njegovu ljubav.
Ali kad je umro, postalo je jasno da nisam trebala.
Zar si zbog njega postala sluškinja?
Oporukom mi nije ništa ostavio. Araminta mi je to jasno rekla.
Vidjela si njegovu oporuku?
Ne. Nisam htjela još više patiti.
Sophie.
Očito je da te ta žena mrzi.
Od prvog dana.
Zašto bi njoj vjerovala kad je riječ o tvom ocu?
Pa…
Ne znam.
Jednostavno sam joj vjerovala.
Vjerovala sam da me otac zaboravio.
Da sam otpočetka samo zamišljala da me voli.
Da ne mogu očekivati da ćeš me prepoznati, voljeti me ili mi biti predan.
Sophie.
Naravno da te volim.
Vjeruješ li mi sad?
Nisam ni ja smio tražiti da mi budeš ljubavnica.
Silno mi je žao!
Sinoć sam se s razlogom vratio ovamo. Da te pitam ono što sam odavno trebao.
Nemoj.
Nemoj sad.
Imam blagoslov svoje obitelji, Sophie.
Suđenje nam je za vratom. I u pitanju je ugled tvoje obitelji.
Pričekajmo.
Volim te.
Volim te, Benedicte.
Hoćeš li ući sa mnom?
Ne možemo to još riskirati.
Onda nećemo.
Okreni se.
Ne moraš to više raditi.
Nadam se da se ne ljutite na mene.
Kiptim od bijesa!
Što mi se pod nosom događalo nešto najzanimljivije na svijetu,
a ja nisam ništa primijetila.
Dobro. Jer bih vas htjela zamoliti za uslugu.
Pomozite mi
da se uvučem u vilu Penwood.
Drago mi je što si me došla posjetiti. Iznenađena sam!
Ali drago mi je.
Želim da zaboravimo što je bilo.
Da. I ja.
Pa, moramo raspraviti mnogo toga, što će potrajati mnogo minuta!
Slušam!
Čula sam da si kuću dala obojiti u ružičasto
pa ti želim reći da je prekrasna. Tako je…
u tvom stilu.
Alfie!
-Što ti ovdje radiš? -Oporuka mog oca. Mislim…
U radnoj sobi je. Araminta me želi poslati u zatvor.
Moram vidjeti što piše u oporuci!
Sjedni prije nego što pohabaš taj sag.
Ispričavam se.
Znam da ledi Danbury nije optimistična,
ali sigurna sam da će se sve srediti.
Nekako ćemo se snaći, kao uvijek.
Dakle, Sophie je bila dama u srebrnom.
Mislim da je kći grofa od Penwooda zaslužila otići na bal!
Ako ovo preživimo, što ako to ne budem mogao?
Trajno živjeti na selu.
-Biti muž. -Sumnjaš u svoje osjećaje prema Sophie?
Ne, sumnjam u sebe.
Zašto, Benedicte?
Zar te cijeli život ne razočaravam?
Mene moja djeca nikad ne razočaraju.
Možda sam povremeno bila stroga prema tebi,
ali s razlogom.
Jer sam kao dijete bila najsličnija tebi.
Kako to misliš?
Djeca lakše zamisle duha u mračnom hodniku
nego majku u mladosti.
Iskreno, i sama sam gotovo zaboravila tu djevojku.
Kakva je bila?
Bila je impulzivna,
strastvena,
neobuzdana, bezbrižna.
Gorjela je od žudnje da iskusi sve što život pruža
i stalno željela suprotno od onog što su htjeli roditelji.
Anthony je isti tvoj otac.
Ali ti si moj sin,
od glave do pete.
Što joj se dogodilo?
Zaljubila sam se!
To je stišalo svu moju buntovnost.
Više mi nije trebala. Bila sam sretna.
To osjećam prema Sophie.
Onda će ti ljubav dati snagu da učiniš sve što odlučiš.
Nadam se da nisi posve zaboravila tu neobuzdanu i bezbrižnu djevojku.
Takva kakva je bila, sigurno je bila divna.
Bila je.
Sigurno je ovdje!
Lily kaže da te vidjela. Morala sam provjeriti.
-Irma. -Znaš li gdje je ključ za ovo?
Tražimo oporuku njezinog oca.
Vidjela sam da lord to otvara
ključem iz ove ladice.
Koji je?
Zaista ne znam.
Hoće li u ovoj nijansi biti i kuća na ladanju?
Eloise, ne vjerujem da si danas došla
kako bi pohvalila moj ukus u bojama.
Zašto? Zar mlada dama ne može htjeti razgovarati o ružičastoj boji?
Znam zašto si došla.
Napokon si podlegla maniji.
Bračnoj maniji!
Jasno je da napokon zamišljaš kako bi to bilo imati muža.
I zanima te kako je to.
Da.
Zaista me primilo
to ludilo.
Prošle je sezone bilo teško
što nismo imale zajednički san o budućnosti.
Shvaćam tvoje gledište.
Da ti brak otme neovisnost i slobodu. Mary Wollstonecraft i sve to.
-Čitala si Mary Wollstonecraft? -Lani si stalno trubila o njoj!
Pa što da drugo radim u Walesu?
Ima dobrih ideja.
Ali zapravo nedovoljno cijeni ljubav.
Ljubav ti ima moć promijeniti život.
Da.
To mi je sve jasnije.
Bravo!
To je to!
„Richard Gun, šesti grof od Penwooda.”
Ostavlja Araminti još 4000 funta za svaku godinu što sam kod nje.
Blagi Bože!
Zato te zadržala! Radi novčane koristi!
Sophie.
Što je?
Vidim da ti brak veoma godi.
U najmanju ruku sad imam salon o kakvom sam sanjala.
Poboljšanje u odnosu na vilu Cowper, zar ne?
Nikada ti nije bilo mjesto ondje, ni s tvojim roditeljima.
Moram ti se ispričati.
Ono kad su te silili na udaju za trostruko starijeg muškarca…
Bila sam previše zaokupljena sobom da shvatim koliko ti je bilo teško.
I koliko ti je bio važan uspjeh na bračnom sajmu.
Hvala ti.
Sve je dobro.
Sve je ispalo baš kao što je trebalo.
Doista jest.
I nakon svega toga, ispalo je da su kopče za cipele bižuterija.
Zar je to danas trač? Nije me briga za kopče za cipele!
Ni za sluškinje!
Što god ja mislila o udovi ledi Penwood,
ako sudac odluči kazniti djevojku, neka je kazni.
Udova također želi sugerirati Vašem Veličanstvu
da je ta sluškinja zavela gospodina.
Benedicta Bridgertona.
Najpoželjnijeg udvarača sezone
zavela je sluškinja?
-Je li to istina? -Ne. Nije istina.
Nije ga morala zavesti zato što je on voli.
Unatoč razumu i očekivanjima,
postali su bliski.
Na selu mu je spasila život,
a on se zaljubio u nju dok ga je njegovala.
Muškarca za kojeg se mislilo da se ne može vezati
dirnula je dražest i ljepota djevojke skromna podrijetla.
Vaše Veličanstvo, cijelo ste vrijeme imali pravo!
Benedict Bridgerton ipak je spreman za brak!
Baš nezgodno.
Imala sam pravo kad sam se okladila.
Ali svejedno ću izgubiti.
Vaše Veličanstvo!
Pa Benedict Bridgerton ne može se oženiti sluškinjom!
Nadala sam se da ćemo skupa spojiti još jedan plemeniti par, ledi Danbury.
Šteta što završavamo gubitkom.
Brimsley, kako napreduju pripreme za bal?
Izvrsno, Vaše Veličanstvo.
Čekaj! Uspori!
Imam te!
Što znaš o tome što se događa s Benedictom Bridgertonom?
Ove si sezone puno s njim.
Što ti znaš?
Znaš nešto! Tajiš mi nešto.
Ako znaš da ja nešto tajim,
onda i ti meni nešto tajiš.
Znam samo za curu iz niže klase s kojom ne bi trebao biti.
Sluškinja je kod Bridgertona. Čula sam ih.
Vole se, a udova ledi Penwood pokušava je poslati u zatvor.
Jutros sam četiri sata pomagala kraljici da odabere cvijeće za bal.
Jučer se raspravljalo o tome treba li pomeranca obrijati da izgleda kao lav.
-Prekjučer… -Alice.
Možemo se preseliti na selo ako nisi sretna.
Ne. Ne možemo.
Kraljicu ne možeš samo tako napustiti.
I ne želim! Ali želim raditi nešto smisleno, Wille.
Ledi Danbury pomogla je kraljici da preoblikuje društvo. A ja dekoriram!
Čak ni to! Govorim da ili ne dok sluge dekoriraju!
Tebi i meni ovaj je život pao s neba.
I predivno nam je.
I napokon uživamo.
Htjela bih pomoći i drugima da uživaju.
Ako se upletem da pokušam pomoći sluškinji,
ili ću napokon postati kraljičina pouzdanica
ili ću nama naškoditi. Ali svejedno se želim uplesti.
Onda imaš moju punu potporu.
Ne izbiva tako dugo, Benedicte.
-Gđo Mondrich. -Dobar dan.
Alice! Sad nam nije zgodno.
Znam. Ledi Danbury nije ništa postigla kod kraljice.
Ali imam ideju za drukčiji pristup.
Majka i ja bili smo zabrinuti.
Oprosti. Nova ledi Penwood zadržala je gđicu Bridgerton na večeri.
Kako je prošlo?
Vidjela sam očevu oporuku.
I?
Moj otac…
održao je obećanje.
Posy, Rosamund i meni
ostavio je jednak miraz.
Volio me.
Naravno da jest.
Tko tebe ne bi volio?
Ne ideš u zatvor.
Udova ledi Penwood ukrala ti je miraz. Dakle, laže i krade.
Ako nije sve potrošila, imam miraz.
Ali nisam zakonito dijete i nisam prikladna za gospodina.
Nije me briga za novac!
Ni jesi li prikladna!
Posjetila nas je gđa Mondrich.
Kraljičina je dvorska dama.
-Ima plan kako da nam pomogne. -Kako?
Morat ćemo ti naći haljinu
jer sutra ideš na kraljičin bal.
Ovo je igra za dvoje.
Oprosti.
Zabrinjava me moja obitelj. Mogao bi izbiti skandal.
Skandal?
Pričaj!
Moj brat Benedict zaljubljen je u sluškinju.
Svi mi iz obitelji podržavamo ih.
Ali cijelo visoko društvo dići će se na oružje ako sazna.
Što je, priznajem, trivijalno u usporedbi s…
Sad si odlučila držati jezik za zubima?
Samo sam iznenađena. Obitelj ti je puna iznenađenja.
Ne bih te krivila da se distanciraš od nas. Od mene.
Ne! Mislim to u pozitivnom smislu.
Ljubav valjda nije uvijek ono što bismo očekivali.
Neću druge osuđivati zbog sreće.
Laknulo mi je što tako misliš.
Nadala sam se, ako ne zazireš od odnosa sa mnom,
da ćeš razmisliti o tome da ostaneš u Londonu dok se ne nađe novi nasljednik.
-Pa tu sam. -Znam.
Ali nekako sam…
napeta da bi opet mogla otići
jer se rijetko igdje zadržavaš.
Ti si jedina koja me posve razumije.
Ako ti to želiš, ostat ću.
To bi mi puno značilo.
Osjećam veliku bliskost prema tebi.
I ja prema tebi.
Gle što smo sluškinja i ja spasile iz smeća.
Malo je izgužvano, ali to mu daje karakter.
Niste se trebale truditi.
Očito i dalje ne želiš debitirati.
Moram reći da mislim da bi to bila pogreška.
Ne misliš valjda ozbiljno!
Neprestano si se rugala poduci.
U svoju obranu… Jednostavno je mamila na porugu.
Ne znam zašto nisi oduševljena.
Sad nećeš ostarjeti sama.
Možemo skupa biti usidjelice.
Iako to zvuči prekrasno, znam da ti to zapravo ne želiš.
Nije se sramota bojati.
Johna je snašla strašna sudbina.
Iako ne želim priznati, i mene to plaši. Ali nemamo sve pod kontrolom.
Međutim, možemo jedni drugima pružati potporu
i ne dopustiti da nas strah spriječi u tome da doživimo nešto posebno.
-Sad zagovaraš brak! -Malo pretjeruješ.
Ali provela sam sezonu uz tebe
i vidim da brak povremeno može imati svojih prednosti.
Društvo.
Obitelj. Vrhunsko mjesto na primanju.
A da nije bilo majčinog i očevog braka,
ne bismo imali jedni druge, što je itekakva nagrada.
Bar većinu vremena.
Ima nešto u tvojim argumentima.
Ali ako jednog dana i nađem dobrog muža,
prvo bih rado bolje upoznala sebe.
Izvrstan plan!
Sezona neće biti ista bez vas, ledi Danbury.
Sigurna sam da ćete se svejedno i dalje lijepo zabavljati.
Svima ćete jako nedostajati.
Osobito kraljici!
Pa,
živjele!
Večeras je naša večer, Rosamund. Pozdravimo lorda Stottera.
Pa ćemo razgovarati s kraljicom da riješimo to sa Sophie.
Mogu ja to.
Možemo li mi to? Sigurno? Da radije pričekamo izlazak pred suca?
Udova može večeras doći do kraljice.
Gđa Mondrich će sve srediti.
Sakrij se među nas dok te ne prokrijumčarimo.
Nadajmo se posljednji put.
Vi ste?
Violet Bridgerton.
Udova ledi Bridgerton.
Da, i još troje.
Mislim da da. Imam puno djece.
Bridgertoni, dođite sa mnom.
Dobro, a što ćemo sad mi?
Čudno mi je što jedanput nisam središte skandala.
Pa onda uživajmo!
Mogu li zamoliti za ples?
Gđice Posy.
Gđice Bridgerton.
Ne. Ja sam…
-Ne znam znaš li, ali nisam sudjelovala… -I mislila sam.
Samo sam te pozdravila.
Možda nisam trebala. Tvojoj majci neće biti drago.
Ne daj da upravlja tobom.
Moja prijateljica ima majku sličnu tvojoj.
I vrlo se dobro snašla.
Zaista?
Zanimaš lorda Barnabyja.
Povremeno me pozove na ples.
Ali majka se ove sezone usredotočila na sestru.
Aha, da joj ne dopustim da upravlja mojim ljubavnim životom.
Lord Barnaby vrlo je poželjan.
A tvoje su majka i sestra zaokupljene.
Idi!
Pa dobro.
Gđice Posy,
hoćete li napokon pristati na ples sa mnom?
Ledi Penwood!
Molim vas da dođete.
Zove me kraljica?
Nisam mislila da je tako lako!
Dođi, Posy.
Odmah.
Ispričavam se.
Što je ovo?
Zar neće doći kraljica?
Bit će vam drago što zasad nije ovdje.
Sophie?
Mama, što će ona ovdje?
Sedam godina.
Sedam dugih godina služila sam ti u svom domu.
Zadnji dan pitala sam te zašto si me toliko zadržala.
Sad znam da iz dobrote nisi.
Nego zbog dodatnog prihoda mog oca za svaku godinu koliko sam s tobom.
Ali nisam trebala biti sluškinja.
-Kako znaš? -Vidjela sam oporuku.
Kao i to da mi je otac ostavio miraz.
-Majko. -Tiho, Posy.
Tri jednaka dijela.
Jedan za Rosamund, jedan za Posy i jedan za mene.
Ali lordu Stotteru zacijelo si obećala
dvostruko veći iznos od onog koji očekuje Posy.
-Udvostručen je pronevjerom mog dijela. -Nečuveno!
Kako se usuđuješ optuživati moju majku?
Osamnaest tisuća funta.
A tvoj dio?
Nisi vjerovala da ću ikog privući samo ljepotom i šarmom?
Nego da trebam 36 000 funta.
-To sad nije bitno. Ona me okrala. -Ja sam ukrala kopče za cipele!
Nisu važne kopče za cipele!
Novac za tvoj miraz naš je!
Trebao je biti naš! Ali okrala si nas.
Njega si nam ukrala!
Moje kćeri trebale su oca.
Njegovu ljubav.
Ja sam trebala njegovu ljubav!
Ali ti si bila ondje!
Araminta, i tebe je volio.
Vidjela sam to. A vole te i tvoje kćeri.
Obje. Ne uzimaj to zdravo za gotovo. Vjeruj mi, to nikomu ne koristi.
Richard je bio dobar.
Ali bio je idealist.
Na mene je svalio svoju pogrešku bez upozorenja,
da trpim posljedice skrivanja izvanbračnog djeteta.
Samo sam pokušavala zaštititi svoje kćeri.
Mama, Sophie nas nikad ničim nije ugrozila.
I dosta mi je razgovora o njoj.
Još stoji da si glumila plemkinju.
To ćemo sami riješiti jer ste vi počinili mnogo gori zločin.
Pronevjera miraza,
gaženje oporučne volje pokojnoga grofa!
Ne idem u zatvor.
Ako vi uništite mene, ja ću nju.
I obratno.
Jednostavno je.
Svi ćemo se dogovoriti o uzajamno pogodnijoj verziji događaja.
Predivna večer.
Da.
Veličanstvo!
Gđo Mondrich. Jeste li dobro?
Nešto sam vam pripremila.
Ovdje je sluškinja koju voli Benedict Bridgerton.
Kako to mislite?
Organizirala sam da dođe
da vidite što je to između nje i g. Bridgertona.
Ako ih vidite svojim očima, bit će vam jasno da se vole.
Ne, gđo Mondrich. Otpravite je.
-Vaše Veličanstvo… -Veličanstvo.
Neću.
Nekoć je u palači živjela kraljevska obitelj koja je htjela da vi odete.
Ali ostali ste.
I dugo na prijestolju nije sjedila tako fascinantna žena.
Pokroviteljica ste glazbe i likovnih umjetnosti.
U vrtu imate zebre, volite trač!
Mnogo vas toga zanima,
ali promiče vam velik dio onog što je na svijetu zabavno
jer ignorirate niže klase. Uz dužno poštovanje, ledi Danbury,
nije svaka sluškinja skromna ili dražesna ili priprosta.
Benedict Bridgerton zaljubio se u ženu
zbog koje se spreman skrasiti!
Takva žena sigurno pršti elanom i snagom.
Tako je puna života da grofica riskira zatvor,
toliko je njome opsjednuta!
Vaše Veličanstvo, propuštate sve dobre tračeve.
-To je previše! Neću. -Hoćete.
I povući ćete se na selo do kraja ove sezone.
Gospodine Bridgerton!
Čujem da ste zaljubljeni.
Jesam, Vaše Veličanstvo.
Dopustite da vam predstavim gđicu Sophie Gun.
Gun?
Tako se zvao pokojni lord Penwood?
Kći je njegovog bratića.
Baš smo razgovarale kako sliči na njega, zar ne, ledi Penwood?
Istina.
Uglavnom je živjela na selu i tek je došla u grad.
-Zar niste rekli… -Pogriješila sam.
-Znate li govoriti? -Znam, Veličanstvo.
Je li to istina?
Zaista ste u rodu s pokojnim grofom?
S potpunim uvjerenjem tvrdim
da sam rođenjem i obrazovanjem kći loze Penwood.
Bili biste veličanstven dijamant.
Pa dobro.
Jesu li kopče za cipele zbog nečega bile zanimljive?
Ne, Veličanstvo. Mislim da nisu.
Mislim da jesu. Ali samo vi nastavite.
Znači, sestrične smo.
Sestre smo.
Mislim da bi mlada Violet sad bila jako ponosna na tebe.
I ja mislim da bi.
-Bogme ste dobrano riskirali. -Jesam, Veličanstvo.
-Imate sreće što sam prihvatila igru. -Znam, Veličanstvo.
Idite sad.
Nećete mnome ovako manipulirati.
Jeste li čuli?
Lord Stotter nije zadovoljan nedovoljnim mirazom gđice Li.
Ne, prestanite! Molim vas.
Ali poznat je kao lovac na bogatstvo.
Ne obožavam gđicu Li, ali obitelj je trebala
da se jedna od njih ove sezone uda.
Nekako slutim da će sve biti dobro.
Varley!
Što ti ovdje radiš?
Milostiva, oprostite, kasno je.
Nadam se da nisi došla moljakati da te opet primim!
Ako jesi, moram ti reći da smo vrlo zadovoljni s Rae.
Nisam! Ni govora.
Idem na selo na novi posao.
I došla sam po svoje stvari prije nego što odem iz grada.
Ostavila sam nekoliko knjiga
jer sam otišla u žurbi.
Nismo li skupa zadirkivale Penelope što toliko čita?
Ne znam jesam li te ikad vidjela s knjigom.
Došla sam i po ispriku. Nikad je nisam dobila.
-Ispriku? Od mene? Za što? -Uzimali ste me zdravo za gotovo!
Ponašali se kao da sam dio obitelji, izrabljivali me kao psa, plaćali još gore.
Vrlo si nepravedna!
Od mene ispriku nećeš dobiti!
Pa dobro.
Možda…
Možda bih se mogla ispričati
za tu i tamo nešto.
One haljine koje sam ti ponudila
više nisu bile u modi. Trebala sam ti naći nešto ljepše.
Ili ti platiti više.
To je dovoljno.
Opraštam vam.
Varley.
Nedostajala si mi!
Joj, da samo znate!
U usporedbi s Penwoodicom, kod vas je kao na odmoru!
Krenula sam na selo jer se vratila kući zlovoljna i otpustila me.
Otpustila te?
Moraš biti budala da to učiniš!
Ne možemo dopustiti da ti odeš na selo.
Ali već imate Rae.
Da. Ali ovo je vrlo velika kuća.
Da, ušao je u bliski odnos sa gđicom Sophie Gun,
rođakinjom lorda Penwooda.
Gđice Gun,
smijem li zamoliti za prvi ples?
Smijete, g. Bridgerton.
Zar to nije bilo apsurdno?
Zaista sulud plan.
Ona gđa Mondrich puna je nove energije.
Ne znam je li joj plan uspio zato što je bio dobar
ili zato što ga nije bilo!
U jednom je imala pravo.
Volite dobru zabavu.
Smiješno! Ovo je najbolje što se dogodilo ove sezone.
Ne!
Najbolje je to što ćete sigurno dobiti okladu sa gđom Bridgerton.
Pa da!
Riješit ćemo mi tu okladu.
Ovo je bilo zabavno, ledi Danbury.
Tako se dobro zabavljamo zajedno!
Istina.
Nedostajat ćete mi.
Dobijesa!
Zapovijedam da prestanu teći!
Da prestanu?
Kakav je osjećaj to što si službeno članica obitelji Penwood?
Čudan.
Ali dobar.
Smijem li ja to prekinuti?
Jer bih jako želio da uđeš u obitelj Bridgerton.
Hoćeš li mi biti žena?
Hoću.
Da, hoću.
Drago mi je što je sve ispalo dobro za tvog sina.
I meni.
Sad mogu imati pravo vjenčanje i ostati u gradu ako žele.
U očima svih zakonit su par.
To je izvrsno.
I sad napokon možemo i mi objaviti vijest, radosno i bezbrižno.
Da večeras kažemo tvojoj djeci?
Nešto nije u redu?
Pa…
Ovo je bila uzbudljiva večer. Da možda ne brzamo?
Zašto bismo odgađali?
Možda imaš razlog za koji ne znam?
I koji bi mi trebala reći?
Oklijevala sam zbog djece,
zbog pokojnog muža i Francesce.
Ali danas sam shvatila da oklijevam još zbog nečega.
Zbog čega?
Već sam silno dugo supruga i majka.
Izgubila sam iz vida to tko sam bila prije.
Tek sam se počela vraćati tom dijelu sebe.
Toj bezbrižnoj, neobuzdanoj ženi i…
Bojim se, ako se vjenčamo, izgubit ću je.
Ali ne želim ni tebe izgubiti!
Onda ne razumijem.
Zar ne bismo…
Zar ne možemo nastaviti
kao dosad?
Viđati se,
ali zadržati nezavisnost?
Violet, silno želim da budeš sretna.
Ali i ja to želim biti.
Vrijeme s tobom bilo mi je poput dara. Želim s tobom živjeti.
Pričekao bih da mislim da ćeš jednom i ti to željeti.
-Ali sumnjam da hoćeš. -Marcuse, molim te.
Silno mi je stalo do tebe.
Znam. Osjećam da jest.
Najdraži čitatelju,
jeste li možda malo osupnuti?
Vidjeli ste gđicu Sterling?
Je li ranije legla?
-Gđica Stirling vam nije rekla? -Što?
Spakirala se i otišla.
Mislili ste da sam zauvijek otišla.
Ali toliko se toga događa da ne mogu šutjeti.
I tako, evo nas opet zajedno.
Što radimo?
Želim plesati sa zaručnicom.
Vrlo si vješta, čak i bez glazbe.
Još bi se više čudio da znaš tko mi je bio prvi učitelj plesa.
Puno sam toga morala svladati.
To je ponovni susret koji proizlazi iz brige i ljubavi.
Mislio sam da je gotovo s Kronikama.
I jest. Sad pišem roman.
Pa tko je onda ovo napisao?
Ali ovaj put piše netko sasvim drugi.
Ponoć je.
Moraš li pobjeći?
Mogu ostati
koliko god želiš.
Nadam se da ćeš ostati zauvijek.
Ali moj će novi identitet zasad ostati tajna.
Dragi čitatelju, kako ćemo se samo dobro zabavljati!
U SPOMEN NA NICHOLASA BAIMBRIDGEA I TONYJA COOPERA
Imam savjet za tebe.
Još jedan? Čak i na dan mog vjenčanja moraš biti mudri brat prvorođenac.
Najmudrije što ti mogu reći jest da me više nikad ne slušaš.
Otac bi bio silno ponosan na tebe.
I ja sam.
Što mislite, čije je iduće vjenčanje?
Volim vjenčanja. Svi najbolji ljudi na istome mjestu.
Volim biti gošća!
-Misliš da ćeš se opet udati? -Ja?
Udati se? Ne. Ja sam svoju veliku ljubav imala.
Jedanput je dovoljno.
Sophie.
Benedicte.
Predragi!
Okupili smo se ovdje pred Bogom…
Možete poljubiti mladu.
Prijevod titlova: Petra Matić